Suureranna

Suureranna on küla Hiiu maakonnas Hiiumaa valla lääneosas Kõpu poolsaarel. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Küla piirneb põhjas Heistesoo, idas Laasi, loodes Kõpu ja läänes Kiduspe külaga.

Nimi
Kohanime on 1770 mainitud kujul Surana ja 1798 Suurran̄a.  18. sajandi vakuraamatutes ja revisjonides olid Kõpu vakuses Ranna talud.

Loodus
Suureranna loodeosa lõikub Kõpu looduskaitsealasse, küla lõunaosas asub Suureranna hoiuala. Küla läbib Jõe jõgi.

Küla lääneosas asus ajalooline Jõe asumi ala.

Elanike arv

 Elanike arv  Aasta40  195930  197030  197917  198918  200014  201127 202023 2021

Talud 

Suureranna ajaloolised talud 1917 Kõrgessaare valla elanike nimekiri; Rahvusarhiiv, era.4313.1.608; 1917

 Talu number  Talu nimi  Suguvõsa 1 Jaagu  Jaago 2 Jürna-Andruse  Viin 3  Jürna-Mihkli  Aljas 4 Kustavi   Pall 5  Laasi-Madise Volens 6  Laasi-Paavli Kiris 7  Lauri-Hansu  Lauri 8  Märjakaasiku Käär 9  Pealtmetsa Jõgi 10  Põldmäe Punn 11  Pärnagu Aljas ja Remmel 12  Reheheinamaa Käär, Koit 13  Tõngerma Aron 14  Umbnõmme Aron 15  Vahemänniku Aron 16  Vanakordoni  Berkholts

Ajalugu
Küla on ajalooliselt kuulunud Kõrgessaare mõisa alla. 1725–1726 Läänemaa adramaarevisjoni järgi olid Kõpu vakuses talunikud Ranna Lauri Hans, Ranna Siemo Mart, Ranna Magnus ja Ranna Pedo Jüri. 1835. aastal said piirkonna elanikud omale perekonnanimedeks nimed Aljas, Aron, Brennel, Eidensild, Jago, Kask, Kirris, Kello, Lauri, Müram, Naaskel (Naskel). Reigi kihelkonna perekonnanimede panemise raamat; RA,EAA.1864.2.VIII-194; 1835

1977–1997 kuulusid Suureranna koosseisu Laasi ja Viita küla.

Taristu
Küla läbib kirdest edelasse Märjakaasiku–Kiduspe–Kõpu tee. Küla põhjaosa piirneb Puski–Kõpu–Ristna teega.

Ettevõtlus
Külas tegutseb Sireli Hostel.

Kultuur
Külas asub pärandkultuuri objektina Suureranna sadam. 2012 peeti Suurerannas Kõpu külade päev.

Vaata ka
 Suureranna hoiuala

Viited

Kategooria:Hiiumaa valla külad